CELEX: 32015R2178
Language: hr
Date: 2015-11-25 00:00:00
Title: Provedbena uredba Komisije (EU) 2015/2178 оd 25. studenoga 2015. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Saucisson de Lacaune/Saucisse de Lacaune (ZOZP))

26.11.2015   
            
            
               HR
            
            
               Službeni list Europske unije
            
            
               L 309/1
            
         PROVEDBENA UREDBA KOMISIJE (EU) 2015/2178
   оd 25. studenoga 2015.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Saucisson de Lacaune/Saucisse de Lacaune (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 15. stavak 1. i članak 52. stavak 2.,
   budući da:
   
               (1)
            
            
               U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Saucisson de Lacaune”/„Saucisse de Lacaune” u registar objavljen je u Službenom listu Europske unije
                   (2).
            
         
               (2)
            
            
               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Saucisson de Lacaune”/„Saucisse de Lacaune” potrebno je upisati u registar.
            
         
               (3)
            
            
               Dopisom zaprimljenim 27. veljače 2014. francuska nadležna tijela obavijestila su Komisiju da su društva SARL René Pujol, 11 avenue de Lattre de Tassigny, BP 52 81230 Lacaune, La Lacaunaise Escande Pistre & Cie, 7, boulevard Jean-Jaurès, 81230 Lacaune i Maison Nègre, charcuterie lacaunaise, 6 avenue de Naurois, 81230 Lacaune, s nastanom na državnom području Francuske, zakonito stavljala na tržište proizvod pod prodajnim nazivom „Saucisson de Lacaune”/„Saucisse de Lacaune” i neprekidno upotrebljavala taj naziv tijekom više od pet godina te da je to pitanje navedeno u okviru nacionalnog postupka prigovora.
            
         
               (4)
            
            
               Budući da društva SARL René Pujol, La Lacaunaise Escande Pistre & Cie i Maison Nègre, navedena u uvodnoj izjavi 3., ispunjuju uvjete predviđene člankom 15. stavkom 1. Uredbe (EU) br. 1151/2012 za zakonitu uporabu prodajnog naziva tijekom prijelaznog razdoblja nakon njegova upisa u registar, potrebno im je odobriti prijelazno razdoblje od pet godina od datuma kada je Komisiji podnesen zahtjev za upis naziva u registar tijekom kojeg je dopuštena upotreba naziva „Saucisson de Lacaune”/„Saucisse de Lacaune”.
            
         
               (5)
            
            
               Mjere predviđene ovom Uredbom u skladu su s mišljenjem odbora za politiku kakvoće poljoprivrednih proizvoda,
            
         DONIJELA JE OVU UREDBU:
   Članak 1.
   Naziv „Saucisson de Lacaune”/„Saucisse de Lacaune” (ZOZP) upisuje se u registar.
   Naziv iz prvog stavka odnosi se na proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Društvima SARL René Pujol, La Lacaunaise Escande Pistre & Cie i Maison Nègre Charcuterie Lacaunaise odobrena je daljnja upotreba registriranog naziva „Saucisson de Lacaune”/„Saucisse de Lacaune” (ZOZP) do 27. veljače 2019.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. studenoga 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 343, 14.12.2012., str. 1.
   
   
      (2)  SL C 142, 29.4.2015., str. 25.
   
   
      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).